Mga Pamamaraan sa Pagrereklamo ng ADA Reb. 11/2021 Kagawaran ng Transportasyon ng Missouri External na Dibisyon para sa Mga Karapatang Sibil Naninindigan ang Kagawaran ng Transportasyon ng Missouri (Missouri Department of Transportation, MoDOT) sa pagtiyak na walang tao ang ibubukod sa paglahok sa, o tatanggihan ng mga benepisyo ng mga serbisyo nito batay sa kakayahan, ayon sa nakasaad sa Batas sa Mga American na may Kapansanan (Americans with Disabilities Act, ADA) ng 1990. Dapat ihain ang mga reklamo sa ADA sa loob ng 180 araw mula sa petsa ng ipinaratang na pandidiskrimina. Kung sakaling naniniwala ang isang indibidwal na hindi sumunod ang Kagawaran sa Titulo II ng ADA at/o seksyon 504 ng Mga Batas sa Rehabilitasyon ng 1973 sa pamamgitan ng hindi pagbibigay ng pantay-pantay na access sa, paglahok sa, o na itinanggi nito ang mga benepisyo ng isang serbisyo, programa, o aktibidad ng Kagawaran, maaaring maghain ng reklamo ang indibidwal, o grupo ng mga indibidwal na iyon sa Kagawaran. Sino Ang Maaaring Maghain Maaaring maghain ng reklamo ang sinumang taong naniniwalang nandiskrimina ang MoDOT, isang sub-recipient, consultant, o contractor ng MoDOT, laban sa taong iyon, o partikular na grupo ng mga tao, batay sa kapansanan. Ang proseso para sa paghahain ng reklamo sa ADA ay ang sumusunod: 1. Kumpletuhin ang form ng reklamo at isumite ito sa Tagapag-ugnay ng ADA sa address sa ibaba. Maaaring maghain ng nakasulat na rekalamo gamit ang form na Reklamo ng ADA ng Kagawaran. Matatagpuan ang form ng reklamo sa website ng MoDOT sa sa ilalim ng tab na mga programa (programs) → External na Mga Karapatang Sibil (External Civil Rights) → ADA. Bukod pa rito, maaaring makakuha ng kopya ng form sa pamamagitan ng pagsulat sa Kagawaran sa: Missouri Department of Transportation External Civil Rights P.O. Box 270 Jefferson City, MO 65102 Attn: ADA Coordinator MGA NAA-ACCESS NA FORMAT: Makukuha ang dokumentong ito sa mga naa-access na format kapag hiniling. Upang makakuha ng mga papel na kopya ng mga pamamaraan ng reklamong ito, pati na rin ng impormasyon tungkol sa mga naa-access na format na ito, tawagan ang Dibisyon para sa External na Mga Karapatang Sibil ng MoDOT sa (573)526-2978. Ang mga indibidwal na may problema sa pandinig ay maaaring tumawag sa Missouri Relay Service sa (800)735-2966 upang makahingi ng tulong sa pagtawag. Pahina 1 sa 3
Mga Pamamaraan sa Pagrereklamo ng ADA Reb. 12/2020 Maaaring maghain ng pasalitang reklamo sa pamamagitan ng pakikipag-ugnayan sa Kagawaran sa (573)526-2978 at paghiling para sa Tagapag-ugnay ng ADA. Kung kailangan ng makatuwirang kaluwagan upang iparating ang iyong reklamo, tulad ng interpreter o alternatibong format, pakisaad ito sa form ng reklamo at bibigyan ka ng tulong. Makakakuha ng tulong sa problema sa pananalita o pagdinig sa pamamagitan ng pagtawag sa Missouri Relay sa (800)735-2966 o 711 (Toll Free - TTY). Dapat ihain ang nakasulat o pasalitang reklamo sa loob ng 180 araw pagkalipas ng ipinaratang na pandidiskrimina na inirereklamo mo. Ipadala ang reklamo sa: Missouri Department of Transportation External Civil Rights P.O. Box 270 Jefferson City, MO 65102 Attn: ADA Coordinator O sa pamamagitan ng email sa: ADA@modot.mo.gov 2. Makipagpulong sa tagapag-ugnay ng ADA upang talakayin ang iyong reklamo Makikipagpulong ang Tagapag-ugnay ng ADA sa Nagrereklamo sa loob ng 10 araw ng negosyo mula sa pagtanggap ng Kagawaran ng reklamo, o magsasaayos siya ng pulong sa telepono upang talakayin ang reklamo. 3. Pagsasama-samahin ng Tagapag-ugnay ng ADA ang impormasyon mula sa pagpupulong, at ang form ng reklamo ng ADA sa iisang ulat, at ipapasa niya ang nakumpletong ulat sa nagrereklamo para sa pagsusuri at pagsasang-ayon ng impormasyon ng reklamo. Kung sasang-ayon ang nagrereklamo na tumpak na inilalarawan ng dokumento ang reklamo, lalagdaan niya at lalagyan niya ng petsa ang dokumento. Lalagdaan at lalagyan din ng petsa ng Tagapag-ugnay ng ADA ang form. Kung hindi sasang-ayon ang nagrereklamo sa ulat, babaguhin ito hanggang sa makuntento ang nagrereklamo. Kung hindi lalagdaan ng nagrereklamo ang ulat, gagawa ng tala upang isaad ito sa ulat. 4. Sisiyasatin ang Reklamo Sa loob ng 60 araw mula sa paglagda ng ulat, sisiyasatin ng Tagapag-ugnay ng ADA ang reklamo. Pagkatapos ng pagsisiyasat, makikipag-ugnayan ang Tagapag-ugnay ng ADA sa nagrereklamo upang talakayin ang resulta, ipaliwanag kung paano ilulutas ang reklamo, at ang takdang panahon para sa paglutas ng reklamo. Ibibigay ng Tagapag- ugnay ng ADA sa nagrereklamo ang resulta sa format na nilagdaan at pinetsahang nakasulat na pasya. Ang pasya ng Tagapag-ugnay ng ADA ang magiging pinal na pasya ng Kagawaran, at may kasama ritong resultang "May Batayan" o "Walang Batayan" upang maniwalang may naganap na anumang pandidiskrimina, at pati na rin ang anumang pagkilos na isasagawa ng MoDOT upang lutasin ang reklamo. Pahina 2 sa 3
Mga Pamamaraan sa Pagrereklamo ng ADA Reb. 12/2020 5. Kung Hindi Malulutas ang Reklamo Kung hindi sasang-ayon ang nagrereklamo sa pasya ng Kagawaran tungkol sa orihinal na reklamo, maaaring maghain ang nagrereklamo ng reklamo sa naaangkop na pederal na ahensya: Federal Highway Administration (FHWA), Federal Transit Administration (FTA), Federal Aviation Administration (FAA), o Federal Motor Carrier Safety Administration (FMCSA). 6. Iba Pang Opsyon sa Paghahain Ang paghahain ng reklamo gamit ang proseso sa pagrereklamo sa ADA ng MoDOT, tulad ng inilalarawan sa itaas, ay hindi hahadlang sa indibidwal o grupo ng mga indibidwal na maghain ng pormal na reklamo sa Komisyon ng Karapatang Pantao ng Missouri, Tanggapan ng Attorney General ng Missouri, Dibisyon ng Mga Karapatang Sibil ng FHWA, FTA, FMCSA, o FAA, sa Kagawaran ng Transportasyon ng U.S., o sa Kagawaran ng Katarungan ng United States. Hindi inaatasan ang nagrereklamo na kumpletuhin ang Proseso ng Pagrereklamo ng MoDOT bago maghain sa anupamang ahensya. 7. Pagpapanatili ng Rekord Papanatilihin ng Tagapag-ugnay ng ADA ng Kagawaran ang reklamo sa ADA at mga nauugnay na dokumento sa loob ng 20 taon mula sa petsa ng huling pagtugon. Talaorasan ng Pamamaraan ng Reklamo Dapat ihain ang reklamo sa loob ng Makikipagpulong ang Tagapag-ugnay ng ADA sa Nagrereklamo sa loob ng Sisiyasatin ang reklamo sa loob ng Gagawin ang Pinal na Pagpapasya sa loob ng Papanatilihin ang rekord at detalyadong buod ng reklamo sa loob ng 180 araw 10 araw ng negosyo 60 araw 30 araw 20 taon Pahina 3 sa 3